Penthouse

Το Penthouse είναι ένα ανδρικό περιοδικό που ίδρυσε ο Μπομπ Γκουτσιόνε (αγγλ. Bob Guccione) το 1965. Συνδύαζε άρθρα επικαιρότητας και lifestyle με ερωτικές φωτογραφίσεις μοντέλων, οι όποιες στη διάρκεια της δεκαετίας του '90 εξελίχθηκαν σε πορνογραφικές. Αν και ο Γκουτσιόνε είναι Αμερικανός η ίδρυση και πρώτη έκδοση του περιοδικού έγινε στην Αγγλία, σύντομα όμως άρχισε να πωλείται και στις Η.Π.Α. Στο απόγειο της επιτυχίας του ο Γκουτσιόνε εθεωρείτο ένας από τους πλουσιότερους ανθρώπους στις Η.Π.Α.

 Για πολλά χρόνια το Πέντχαουζ βρισκόταν κάπου ανάμεσα στο Πλέιμποϊ (αγγλ. Playboy) και το Χάστλερ (αγγλ. Hustler) όσον αφορά την απεικόνιση του γυμνού και τις γενικότερες απόψεις περί σεξ, με το Πλέιμποϊ να είναι πιο μαλακό και να επικεντρώνεται πολύ λιγότερο στα γυναικεία γεννητικά όργανα, και το Χάστλερ να έχει σαφώς πιο προκλητική εικόνα και χυδαίο χιούμορ. Οι φωτογραφίσεις του Πέντχαουζ σχεδόν από τις πρώτες μέρες απεικόνιζαν τα γυναικεία γεννητικά όργανα και τις τρίχες του εφηβαίου σε μια εποχή που κάτι τέτοιο θεωρούνταν από πολλούς χυδαίο. Αργότερα ακολούθησαν (εικονικές) απεικονίσεις της σεξουαλικής πράξης χωρίς όμως να παρουσιάζεται η διείσδυση ή τα ανδρικά γεννητικά όργανα. Πολλά χρόνια μετά (τέλη δεκαετίας '90) παρουσιάστηκαν οι πρώτες φωτογραφίες όπου απεικονιζόταν και το ανδρικό μόριο ακόμα και σε στύση. Εντούτοις το περιοδικό προσπάθησε να προσφέρει και κάποιο περιεχόμενο προς ανάγνωση, επικεντρωμένο ωστόσο κυρίως σε ερωτικά ζητήματα Το κεντρικό μοντέλο κάθε τεύχους (το κορίτσι του μήνα) αποκαλείτε "Πέντχαουζ Πετ" (αγγλ. Penthouse Pet) κατά τον ίδιο τρόπο που το κεντρικό μοντέλο κάθε τεύχους του Πλέιμποϊ ονομάζεται Πλέιμεϊτ (Playmate). Από το σύνολο των 12 κοριτσιών του κάθε χρόνου επιλέγεται η "Πετ της Χρονιάς" (Pet Of The Year) του επόμενου έτους. Για το έτος 2006 τα κορίτσια που επιλέχθηκαν είναι: Ιανουάριος - Heather Vandeven Φεβρουάριος - Charlie Laine Μάρτιος - Jennifer Emerson Απρίλιος - Krista Ayne Μάιος - Nevaeh Ιούνιος - Shay Laren Ιούλιος - Alexandria Karlsen Αύγουστος - Olivia Kent Σεπτέμβριος - Michelle Ramos Οκτώβριος - Kimberley Rogers Νοέμβριος - Δεκέμβριος - Πετ της Χρονιάς 2006 - Τζέιμι Λιν Το τεύχος Σεπτεμβρίου 1984 υπήρξε το δεύτερο μεγαλύτερο σε κυκλοφορία τεύχος (οποιουδήποτε) περιοδικού στις Η.Π.Α με πάνω από 5,3 εκατομμύρια αντίτυπα σε πωλή& Αν και οι φωτογραφίες της Γουίλιαμς απασχόλησαν τότε περισσότερο την κοινή γνώμη, το τεύχος εκείνο έμελλε να προκαλέσει ακόμα μεγαλύτερες αντιδράσεις λόγω ενός από τα άλλα μοντέλα που είχαν φωτογραφηθεί. Η Τρέισι Λορντς είχε ποζάρει γυμνή στο συγκεκριμένο τεύχος όντας στο ξεκίνημα της καριέρας της ως πορνοστάρ. Αργότερα αποκαλύφθηκε ότι η Τρέισι ήταν ανήλικη κατά τη διάρκεια της συμμετοχής της σε πορνογραφικές ταινίες, και μόλις 15 ετών όταν είχε ποζάρει για τις συγκεκριμένες φωτό που δημοσίευσε το περιοδικό. Ως αποτέλεσμα το τεύχος αυτό θεωρείται παράνομο και η κατοχή του με τις φωτό της Τρέισι μέσα διώκεται ποινικά, λόγω του νόμου περί παιδικής πορνογραφίας. Το 1998, το περιοδικό παγιδευμένο ανάμεσα στην εξάπλωση της πορνογραφίας μέσω του διαδικτύου και την εμφάνιση με ολοένα αυξανόμενη δημοτικότητα πιο "αθώων" ανδρικών περιοδικών (όπως το Μαξίμ), αναγκάζεται να αλλάξει κατεύθυνση. Εμφανίζονται φωτογραφίες καθαρά πορνογραφικού περιεχομένου (διείσδυση, στοματικό και πρωκτικό σεξ) αλλά οι πωλήσεις πέφτουν και οι συνδρομητές μειώνονται δραματικά. Η Βρετανική έκδοση ακολούθησε μια διαφορετική προσέγγιση. Το περιοδικό μετονομάστηκε σε PH.UK και διαφημίστηκε ως ένα "μέσο περιοδικό για ενήλικες". Γνωστοί φωτογράφοι μόδας προσελήφθησαν σε μια προσπάθεια να αναμιχθεί το ερωτικό/σεξουαλικό στοιχείο με τη φωτογραφία μόδας. Η ύλη περιλάμβανε ακόμα συνεντεύξεις διασημοτήτων και άρθρα γνώμης. Αν και υπήρξε ένας σχετικός θόρυβος και δημοσιότητα το εγχείρημα απέτυχε στις πωλήσεις και το περιοδικό έκλεισε στα τέλη του 1998. Στις 12 Αυγούστου του 2003 η ιδιοκτήτρια εταιρεία του περιοδικού, General Media, κήρυξε πτώχευση. Μέχρι και τον Οκτώβριο του ίδιου έτους το περιοδικό βρισκόταν στα ράφια χάρη σε συμφωνία που είχε επιτευχθεί με τους πιστωτές. Στις 4 Οκτωβρίου του 2004 η General Media επανήλθε από την χρεωκοπία και μετονομάστηκε σε Penthouse Media Group. Αυτή τη στιγμή ανήκει σε επενδυτές από τη Φλόριντα που δραστηριοποιούνται στα ακίνητα και στην ψυχαγωγία. Οι νέοι ιδιοκτήτες "μαλάκωσαν" το περιεχόμενο του περιοδικού, αρχής γενομένης από το τεύχος Ιανουαρίου 2005, σε μια προσπάθεια να κερδίσουν και πάλι μέρος της διαφημιστικής πίτας και να αυξήσουν τις πωλήσεις. Παρόλα αυτά οι πωλήσεις είναι ακόμα σε πολύ χαμηλό επίπεδο, σχεδόν κάτω από 350.000 τεύχη μηνιαίως, ενώ πολλοί αναλυτές πιστεύουν ότι το περιοδικό έχει πλέον χάσει τον ξεχωριστό και μοναδικό χαρακτήρα του. Η πρόσληψη πρώην στελεχών του Πλέιμποϊ οδήγησε κάποιους στην άποψη ότι το περιοδικό θυμίζει πια πολύ το ίδιο το Πλέιμποϊ. Μέχρι τον Απρίλιο του 2006 το Πέντχαουζ εκδιδόταν στις παρακάτω χώρες Αγγλία Αυστραλία Γερμανία Ελλάδα (Το περιοδικό εκδίδεται από την εταιρεία "Δάφνη Επικοινωνίες", μέλος του ομίλου ΑΝΤ1) Ισπανία Νέα Ζηλανδία Ολλανδία Ουγγαρία Ουκρανία Ταϊλάνδη Πολυμέσα σχετικά με το θέμα Penthouse magazine στο Wikimedia Commons Επίσημη ιστοσελίδα της Αμερικανικής έκδοσης